

**Қазақстан Республикасының почта-жинақтау жүйесiн дамытудың 2005-2010 жылдарға арналған бағдарламасын әзiрлеу жөнiндегi жұмыс тобын құру туралы**

Қазақстан Республикасы Премьер-Министрінің 2004 жылғы 5 мамырдағы N 131-ө өкімі

      Мүдделі мемлекеттiк органдардың ұстанымдарын неғұрлым толық есепке алу мақсатында және Қазақстан Республикасы Үкiметiнiң 2004 жылғы 26 ақпандағы N 231  қаулысымен бекітiлген Қазақстан Республикасында салалық (секторалдық) және өңірлік бағдарламаларды әзiрлеу мен iске асыру ережесiнiң 27-тармағына сәйкес:

      1. Қазақстан Республикасының почта-жинақтау жүйесiн дамытудың 2005-2010 жылдарға арналған бағдарламасын (бұдан әрi - Бағдарлама) әзiрлеу үшiн жауапты мемлекеттiк орган болып Қазақстан Республикасының Ақпараттандыру және байланыс жөнiндегi агенттігi (бұдан әрі - Агенттік) белгіленсін.

      2. Бағдарламаны әзiрлеу жөніндегі жұмыс тобы (бұдан әрі - жұмыс тобы) мынадай құрамда құрылсын:

Оразалинов            - Қазақстан Республикасы Ақпараттандыру және   
Дулат Сұлтанұлы         байланыс жөніндегi агенттiгi төрағасының   
                        орынбасары, жетекші

Сейтiмбеков           - Қазақстан Республикасы Ақпараттандыру және   
Ардақ Асқарұлы          байланыс жөнiндегi агенттiгiнiң Байланыс   
                        саласындағы мемлекеттiк саясат және   
                        қаржылық реттеу департаментiнiң директоры,   
                        жетекшiнiң орынбасары

Исабеков              - Қазақстан Республикасы Ақпараттандыру және   
Нұрлан Даниятұлы        байланыс жөнiндегi агенттігiнiң Байланыс   
                        саласындағы мемлекеттiк қадағалау және   
                        лицензиялау департаментiнiң директоры,   
                        хатшы

Досмағамбет           - Қазақстан Республикасы Табиғи монополияларды   
Ерғали Мұқанұлы         реттеу және бәсекелестiктi қорғау жөнiндегi   
                        агенттiгi Телекоммуникациялар және   
                        аэронавигация саласындағы реттеу және   
                        бақылау жөнiндегi департаментінің директоры   
                        (келiсім бойынша)

Ермекқалиева          - Қазақстан Республикасы Табиғи монополияларды   
Лариса Серiкқызы        реттеу және бәсекелестiктi қорғау жөнiндегi   
                        агенттiгi Бәсекелестiктi дамытуды қорғау   
                        және үйлестiру департаментiнiң   
                        жылу-энергетикалық кешенiндегi, қаржы   
                        рыногындағы және экономиканың өзге де   
                        салаларындағы бәсекелестiктi қорғау   
                        жөнiндегi басқармасының қаржы рыногындағы   
                        және экономиканың өзге де салаларындағы   
                        бәсекелестiктi дамыту бөлiмiнiң бастығы   
                        (келiсiм бойынша)

Қайсенова             - Қазақстан Республикасы Еңбек және халықты   
Гүлжихан                әлеуметтiк қорғау министрлiгiнiң Әлеуметтiк   
Қабдылқайырқызы         қамсыздандыру және еңбекақысын төлеу   
                        департаментi директорының орынбасары

Құрманов              - Қазақстан Республикасы Еңбек және халықты   
Алмас                   әлеуметтiк қорғау министрлiгiнiң "Зейнетақы   
Мұхаметкәрiмұлы         төлеу жөнiндегi мемлекеттiк орталық"   
                        республикалық мемлекеттiк кәсiпорнының бас   
                        директоры

Ыбырайымов            - Қазақстан Республикасы Қаржы министрлiгiнiң   
Қалымжан                Мемлекеттік мүлiк және жекешелендiру   
Уәлиханұлы              комитетi Мемлекеттің қатысуымен мемлекеттiк   
                        емес заңды тұлғалармен жұмыс жөнiндегi   
                        басқармасының бастығы

Шәрiпов               - Қазақстан Республикасы Экономика және   
Талғат                  бюджеттiк жоспарлау министрлiгiнiң Салалық   
Қайыркенұлы             органдардың шығыстарын жоспарлау   
                        департаментi өнеркәсiп, құрылыс және көлiк   
                        басқармасының бастығы

Қарақұлова            - Қазақстан Республикасы Қаржы рыногын және   
Диляра Шапайқызы        қаржылық ұйымдарын реттеу мен қадағалау   
                        жөнiндегi агенттігiнiң Сақтандыру рыногы   
                        субъектiлерiн және басқа да қаржылық   
                        ұйымдарды қадағалау департаментi   
                        директорының орынбасары (келiсiм бойынша)

Молдағалиев           - "Қазпочта" акционерлiк қоғамы басқармасы   
Дәурен                  төрағасының орынбасары (келiсiм бойынша)   
Тұманбайұлы

Вагнер                - "Қазпочта" акционерлiк қоғамының атқарушы   
Андрей Викторович       директоры (келiсiм бойынша).

      3. Жұмыс тобы 2004 жылғы 11 мамырға дейiнгi мерзiмде Бағдарламаның жобасын әзiрлесiн.

      4. Агенттік заңнамада белгiленген тәртiппен:   
      1) 2004 жылғы 17 мамырға дейiнгi мерзiмде Бағдарламаның жобасын 2005 жылға арналған бюджетті қалыптастыру кезiнде республикалық бюджеттiк комиссиясының қарауына ұсынсын;   
      2) Бағдарламаның жобасын Қазақстан Республикасының Үкiметiне бекiтуге енгiзсiн.

*Премьер-Министр*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК